
Esparïa 2000 comença a estendre's per Tarragona. A la seva web anuncien l'obertura d'una nova seu a Cambrils. Casualment Esparïa 2000 actualment té seus a les ciutats on també hi té seu l'empresa de seguretat La Levantina. 


El Vbnat contra l'especulació 


OKUPACIÓ I CENTRES SOCIALS 


Jordi Hereu pressiona contra les mobilitzacions veïnals 

M anifestació a Sant Andreu contra 
el robatori de les antigues casernes 


Manifestació per defensar els espais alliberats el proper 27 de març 

Defensem l'Hamsa 


Impunitat poucial 


Els fets es van produir a la 

CARRETERA ALTA DE ROQUETES 

Denunciada la 
policia nacional per 
haver envestit amb 
un cotxe patrulla 
a un ciclista 

Tres companys seus van ser 
colpejats i insultats pels agents 

Canyelles/ Barcelona.- Poc abans de mitja¬ 
nit del passat 4 de març, un vehicle policial 
que circulava per la carretera Alta de Ro¬ 
quetes va envestir un noi que circulava en 
bicicleta acompanyat d'altres tres person¬ 
es. El cotxe Zeta de la policia nacional va 
apropar-se al ciclista per la part posterior 
fins que el va tancar cap el lateral, tot 
envestint-lo en contra d'un altre vehicle 
aparcat. El noi va sortir llançat i va caure a 
la vorera amb diverses contusions i ferides 
al braç i la cama. Les persones que l'acom¬ 
panyaven i també circulaven en bicicleta el 
van intentar socorrer, però el policia que 
conduïa el vehicle i altres agents que varen 
arribar amb un altre cotxe en aquell 
moment ho varen impedir amb algun cop 
de porra, amenaces i insults. Després d'una 
ràpida atenció mèdica i després d'afirmar: 
"es que circular a estas horas de la noche 
en bicicleta por estas calles es un poco 
sospechoso", es van endur el noi ferit a 
comissaria per identificar-lo i denunciar-lo 
per desobediència a l'autoritat. 

Després de 45 minuts, un cop va sortir de la 
comissaria de Nou Barris, els quatre afec¬ 
tats per l'acció policial varen anar al jutjat 
de guàrdia de Barcelona per tal de denun¬ 
ciar els greus fets. Contra-lnfos 9/ 3/ 04 


Sant Andreu de Palomar.- Més d'un miler de 
persones es van manifestar el matí de dis¬ 
sabte 6 de març pels carrers de Sant Andreu 
per reclamar que els solars de les antigues 
casernes d'artilleria siguin destinats 
en la seva totalitat a equipaments i 
habitatge públic. L'acte reivindi¬ 
catiu, que va aplegar a gent de totes 
les edats i dels diferents àmbits del 
moviment associatiu del barri (asso¬ 
ciacions de veïns i veïnes, esplais, 
diables...), va tenir un important 
caràcter festiu. La marxa, amenitza¬ 
da des del començament per una 
xaranga, va finalitzar amb una gran 
botifarrada popular als terrenys de 
les antigues casernes. 

Un espai pel poble? 

El terreny, propietat fins fa poc del 
Ministeri de Defensa i ara en mans 
del Consorci de la zona Franca, 
organisme semipúblic presidit per 
l'alcalde Joan Clos, no serà destinat 
finalment en la seva totalitat a 
actuacions públiques. És per aquest 
motiu que el veïnat de la zona s'ha 
mobilitzat per exigir transparència 
en la gestió dels 110.000 metres 
quadrats i perquè siguin destinats 
exclusivament per construir equipa¬ 
ments i habitatge de lloguer i preu 
taxat. Per la seva banda el districte 
s'ha enrocat: pocs dies abans de la 
manifestació i a corre-cuita el con¬ 
sistori explicava que destinaria un 
50% del sòl a habitatge públic i 


recalcava que amb això ja superava el 20% 
que marca la llei. Aquest suposat esforç, 
però, no és valorat en positiu per les dife¬ 
rents entitats que reivindiquen el D0% del 


sòl per a ús públic ja que des del 1996 no es 
construeix habitatge protegit a la zona. Pel 
que fa als equipaments es comenta que 
potser s'usarà part del sòl per ubicar la nova 
comissaria dels mossos d'esquadra en 
el seu desplegament a la porta nord 
de Barcelona. 

La FAVB, per la seva banda, en la 
reunió informativa que la plataforma 
va fer dissabte 28 de febrer va alertar 
que l'Ajuntament també anomena 
equipament als hotels, com ho fa fer 
amb el Juan Carlos I que ara ocupa un 
terreny destinat a equipaments. 
Pressions del districte 
Cal destacar l'actitud dels respon¬ 
sables polítics del districte en el con¬ 
flicte, especialment la del regidor 
Jordi Hereu (cap també de seguretat i 
mobilitat de l'ajuntament de Barcelo¬ 
na). Des d'un començament el diàleg 
ha estat negat i les associacions veï¬ 
nals s'han assebentat de les inten¬ 
cions municipals a través de la prensa. 
Ara, però, la política dissenyada pel 
regidor ha donat un pas endavant i ja 
entra en el camp de les amenaces i les 
males arts. Els primers en conèixer la 
cara menys amable d'en Hereu han 
estat, curiosament, els capellans del 
barri, als qui el simpàtic regidor va 
amenaçar per haver penjat dels cam¬ 
panars pancartes reclamant l'ús pú¬ 
blic de les antigues casernes. Els 
mossens, és clar, les van despenjar. 

Contra-lnfos9/ 3/ 04 


Hostafrancs/ Barcelona.- Quan queden poc 
menys de 3 setmanes perquè arribi la data 
del 29 de març, dia en que s'ha dictat l'exe¬ 
cució del desallotjament del centre social 
Hamsa, comencen a proliferar els actes de 
rebuig a aquesta amenaça que deixaria 
Barcelona sense un dels espais de lluita 
colectiva més significat, Ja la setmana passa¬ 
da varen començar a aparèixer pancartes 
desplegades a més amb el lema "Defensem 
l'Hamsa” a molts punts de les Rondes i prin¬ 
cipals accessos viaris a Barcelona. A M ataró 
també se'n va desplegar una altra durant 
l'acte institucional de l'enterrament de la 
sardina. Aquest passat divendres, tal i com 
s'està realitzant setmanalment des de fa un 
parell de mesos també es va tallar la car¬ 
retera de Sants durant 40 minuts amb una 
concentració davant de la seu del districte. 
La setmana vinent s'encararà amb la cele¬ 
bració del vuitè aniversari del centre social, 


que sota el lema "Con Ocho no bastan" 
donarà força, festa i alegria a aquesta cam¬ 
panya de defensa de l'Hamsa. L'aniversari es 
perllo ngarà fins el diumenge 21de març amb 
música, teatre, xerrades, concert, sopar pop¬ 
ular i alguna que altra sorpresa. 

Gran manifestació per l'Hamsa 
Dos dies abans de la data fixada per desal¬ 
lotjar l'Hamsa es realitzarà una gran mani¬ 
festació. Sortint des del carrer Miquel Ble- 
ach a les 17h del proper dissabte 27 de març 
s'iniciarà la marxa que farà sortir al carrer la 
lluita pel centre social. El dilluns 29 de març 
a partir de les 8 del matí es convoca a con- 
centrar-se davant de l'edifici, on hi haurà la 
clara intenció d'impedir el desallotjament. 
Aquesta clara determinació, que també apa¬ 
reix a la web de l'Hamsa, ja ha fet que l'ad¬ 
vocat de la propietat hagi demanat explíci¬ 
tament als tribunals que enviin els cossos 
antiavalots. Contra-lnfos9/3/04 



La capçalera a l'alçada del passeig de Torras i Bages. 


ElMonstru de Banyoles també té data pel proper 15 d'abril 

Nova ordre de desallotjament d’Alibei 

Barcelona.- "En només un parell de setmanes la família especuladora Soler i Trillo ja ha 
aconseguit una nova ordre judicial per tancar l'espai, amb hora i data tancades, pel dimarts 
16 de març a les 9:30 hores. Imbuït per l'esperit integrador de la diversitat que es respira 
a la ciutat aquest any del Fotut '04, aquesta vegada el Jutjat de Primera Instància núm. 22 
de Barcelona ha convidat a la força pública al ball de bastons: "a quienes se faculta amplia- 
mente para ello,... así como la adopción de las medidas necesarias,... se autoriza el desce- 
rrajamiento de la puerta de entrada, penetrando en el interior y desalojando de la finca a 
los demandados, y su lanzamiento a la via pública”, citant la providència de la nostra més 
que mai benvolguda dona magistrada juez. Conscients de que la nostra força resideix en 
el suport solidari, tornem a convocar un esmorzar popular per al pròxim dimarts dia 16, a 
les 8:30, per a aconseguir que un altre espai no l'ompli el buit!! jEn defensa dels espais 
alliberats, i per una vivenda fina i segura!" Assemblea d'Ali-Bei 9/ 3/ 04 

Vila de Gràcia .-També el centre social El M onstru de Banyoles, a la vila de Gràcia, ha rebut 
una notificació de desallotjament pel proper 15 d'abril. També han convocat una concen¬ 
tració de resistència i una manifestació a la tarda del dia 15 d'abril. Contra-lnfos 9/ 3/ 04 





















Lo RIU ÉS VIDA, NO AL TRANSVASAMENT 


Clamorantitransvasista aVinallop 

M ilers de manifestants claven la seva 
estaca contra la política hidràulica del PP 


Repressió a Figueres 

Figueres/ Alt Empordà.- El passat diumenge a 
la matinada 6 agents de la Policia Local de 
Figueres van parar a uns joves independen¬ 
tistes per identificar-los amb motiu d'unes 
pintades. Tot i que col·laboraren i s'identifi¬ 
caren sense oposar resistència, els agents 
van aprofitar per colpejar els identificats 
contra els contendiors, regirar el braç, donar 
patades a les cames i tirar a terra a un dels 
identificats. Després van detenir a un dels 
joves que va ser dut a la comissaria dels 
Mossos d'Esquadra. A l'altre se li va dir que 
se n'anés a casa i callés. Finalment es va iden¬ 
tificar un testimoni que va veure els fets. 

Vist la gravetat del comportament policial, 
el testimoni i l'altre identificat anaren a la 
comissaria de la policia local a demanar 
explicacions sobre la situació del detingut i 
allà es tornaren a trobar als agents agessors 
que un cop més es negaren a identificar-se. 
Deprès d'un periple entre la comissaria de 
mossos d'esquadra i la policia local van aca¬ 
bar sent trets de males maneres de la co¬ 
missaria de la policia local i convidats a no 
tornar-hi per part d'un nombrós grup de 
policies locals. L'endemà al matí deixaren 
anar el detingut i es va cursar una denuncia 
contra la policia municipal pel tracte rebut 
durant i desprès de la detenció, la desinfor- 
mació i les irregularitats comeses. També es 
van fer els corresponents informes de le¬ 
sions per part dels 2 agredits. El testimoni 
ha estat acusat de fer les pintades i al 
detingut se l'acusa de resistència. 

Contra-lnfos 9/ 3/ 04 


Contra la Llei d'Estrangeria 


Assemblea Popular 
a plaça Catalunya 

Barcelona.- El passat diumenge dia 7 de 
març, va tenir lloc a la plaça Catalunya de 
Barcelona una assemblea popular convoca¬ 
da per col·lectius de suport a immigrants, A 
l'assemblea van participar unes 200 person¬ 
es vingudes de tot tipus de col·lectius i enti¬ 
tats que formen part dels moviments so¬ 
cials de Barcelona. La intenció d'aquesta as¬ 
semblea era la d'integrar a les persones im¬ 
migrades amb les lluites dels diferents col - 
■lectius de la ciutat i a l'inrevés. Els temes 
que es van tractar van ser la precarietat la¬ 
boral, la vivenda, la vaga mundial de dones, 
i papers per a immigrants. Al final de l'as¬ 
semblea, van acordar que participarien en la 
convocatòria unitària de la manifestació de 
l'ide maig. Contra-lnfos 9/3/04 


Tortosa/ Baix Ebre.- Diversos milers de per¬ 
sones van respondre ahir a la crida que la 
Plataforma en Defensa de l'Ebre havia fet 
per realitzar un acte simbòlic al quilòmetre 
zero, la zona de captació d'aigua pel trans¬ 
vasament de l'Ebre i que van declarar «zona 
de resistència ebrenca». 

Els antitransvasament van clavar estaques al 
voltant del canal dret de l'Ebre i al torrent 
de Sant Antoni per significar el seu rebuig al 
Plan Hidrológico Nacional (PHN). L'acte va 
compatar amb la participació de Lluís Llach, 
Pep Sala, Quico el Célio, el Noi i el Mut de 
Ferreries i també el delegat de la Generalitat 
a les Terres de l'Ebre, Lluís Salvadó. Amb 
diversos missatges contraris al PHN els i les 
manifestants van simbolitzar que el torrent 
de Sant Antoni ha de ser declarat una zona 
d'especial interès natural (PEIN), tal com 
pretén fer en breu el govern català; segons 
un dels portaveus de la PDE: «si es declara el 
PEIN no hi haurà zona de bombeig i, per 
tant, tampoc serà possible cap transvasa¬ 
ment, ni cap al sud ni cap al nord» 


Irunea/ Nafarroa.- El dimarts 9 de març a les 
D.]5h ha començat el judici a l'Audiència 
d'Irunea per l'encadenament de 4 solidàries 
amb Itoiz a la porta del Parlament de Nafarroa 
el passat 3 d'octubre. L'acció va consistir, pri¬ 
mer en dur fins la porta del parlament dos bi¬ 
dons plens de formigó, d'uns 600 quilos car 
dascun. Posteriorment, dues persones s'enca¬ 
denaven amb els braços dins un tub que atrav- 
essava horitzontalment el bidó ple de formí 
gó. L'acció va sortir bé i les quatre persones 
van aconseguir encadenar-se tot i que no van 
poder tapar amb els bidons la porta d'accés al 
parlament. En pocs minuts, van arribar els 
forals que van fer fora al grup de suport i van 
realitzar dues càrregues policials en el passeig 
Sarasate i als carrers del casc antic de la ciutat. 
M itjançant martells van aconseguir trencar el 
formigó i van detenir les quatre persones. 

El judici, que en un primer moment havia 
d'ésser per la via ràpida, va omplir-se de 
declaracions de la policia foral que ho van fer 


Satisfacció davant dels informes 
de Brussel·les contraris al PHN 
Diversesfonts coincideixen a assenyalar que, 
a més de l'informe de la comissió de Medi 
Ambient que es va conèixer la setmana pas¬ 
sada, dos departaments més de la Unió 
Europea s'han pronunciat també en contra 
del finançament del Plan Hidrológico 
Nacional. En concret, tant la direcció general 
d'Economia com la comissió de Defensa de 
la Competència han posat de manifest els 
seus dubtes sobre la viabilitat i conveniència 
del transvasament. El portaveu de la PDE es 
va dirigir a les gents dels les zones supo¬ 
sadament afavorides pel transvasament: «Els 
estan enganyant perquè els prometen una 
obra que és irrealitzable, no només per impe¬ 
diments tècnics i jurídics, sinó perquè no tin¬ 
drà ni el suport ni el finançament europeu». 
Va ser molt crític amb el govern de l'Estat 
perquè «el PP ha posat sobre la taula la nego - 
ciació de la signatura del pacte de Niça a 
canvi del finançament del transvasament». 

Contra-lnfos -fRiberaonline 9/ 3/ 04 


com a testimonis ocults. En la primera decla¬ 
ració, l'agent encarregat del desplegament va 
afirmar que Solidarias obstruïa l'entrada, fet 
que no es podia constatar en cap moment. En 
aquest moment, l'advocat va demanar les 
cintes gravades a través de les càmeres del 
Parlament i el jutge va suspendre el judici fins 
el 9 de març amb el rebuig dels forals i la fis¬ 
calia, Durant aquesta sessió van declarar poli¬ 
cies protegits, Solidarias va exposar els motius 
de l'acció assenyalant que es tractava d'una 
denúncia al paper del Parlament de Nafarroa, 
UPN, CDN, PSN, EA/ PNV i IU, en la construc¬ 
ció del pantà d'Itoiz i l'enderrocament de set 
pobles. Finalment el fiscal ha demanat una 
pena-multa de 300 euros per als encausats, 
Solidarias assegura que la mobilització segueix 
essent importantíssima per a parar el projecte 
Itoiz-Canal de N afarroa. La propera cita serà el 
dia 18 de març, data del judici contra les 26 
persones detingudes en el desallotjament del 
poble d'Artozki. Contra-lnfos9/ 3/ 04 


Solidaris amb Itoiz, solidaris amb l'Inaki 


Solidari@samb Itoiz a judici per l'encadenament 
a les portes del Parlament de Nafarroa 


Tres mesos de repressió a la capital d'El Segrià 

Manifestació a Lleida per 
denunciar els desallotjaments 


Tres barris de 
Cerdanyola es 
mobilitzen per 
una nova escola 

Cerdanyola/ Vallès Occidental.- Els veïns 
dels barris de Canaletes, Guiera i Ca n'Antolí 
de Cerdanyola van organitzar una xocolata¬ 
da el passat diumenge 7, dins la campanya 
de mobilitzacions que estan duent a terme 
per reclamar que es construeixi una nova 
escola al solar de la Pedrera, a Canaletes, on 
està previst que s'aixequi el nou palau de 
justícia de la ciutat, Els veïns d'aquests tres 
barris, que formen part de la Plataforma 
dels Barrisde Collserola, estan recollint sig¬ 
natures en favor de la construcció de la 
nova escola i també penjaran pancartes 
reivindicatives a la zona. Els veïns demanen 
a l'Ajuntament que torni a qualificar els ter¬ 
renys de la Pedrera i busqui una nova ubi¬ 
cació per al palau de justícia. 

Contra-lnfos9/ 4/ 03 


Independentisme 


Xirinacsesnegaaser 
jutjat per l’Audiència 
Nacional espanyola 

Barcelona.- Lluís Maria Xirinacs, promotor 
del Moviment cap a l'Assemblea dels Països 
Catalans, no s'ha presentat avui a l'Audiència 
Nacional espanyola, on han fet un judici en 
què és acusat d'apologia del terrorisme. 
Xirinacs ja va avançar ahir al Matí de Cata¬ 
lunya Ràdio que si volen que vagi a Madrid, 
l'hauran de portar, perquè ell no en té cap 
interès. A més, va advertir a l'Audiència que 
prepari un bon intèrpret, perquè si hi va par¬ 
larà només en català. L'any 2002, Xirinacs ja 
no s'hi va presentar a requeriment de l'Au¬ 
diència. Recordem que Xirinacs fou denun¬ 
ciat per la justícia espanyola per les paraules 
que va pronunciar al Fossar de les M oreres de 
Barcelona l'U de setembre de 2002, Xirinacs 
va dir que es declarava 'amic d'ETA i d'Herri 
Batasuna', argument que es va fer servir per 
acusar-lo d'apologia del terrorisme. El fiscal 
de l'Audiència li demana dos anys de presó, 
quatre d'inhabilitació absoluta i una indem¬ 
nització simbòlica d'un euro per cadascuna 
de les tres mil víctimes i escaig d'ETA. 

Contra-lnfos9/ 3/ 04 


Lleida/ El Segrià.- La manifestació convocada 
a la ciutat de Lleida el passat 21de febrer en 
motiu dels darrers desallotjaments que han 
efectuat els cossos repressius de l'estat, va 
contar amb la participació d'una vuitantena 
de persones que van recórrer el carrer M ajor 
(plè degut al "mercadillo" de carrer), i van 
passar pels 3 espais que han estat desallot¬ 
jats: l'edifici dels sindicats, on CNT-Ponent va 
okupar una planta per dur a terme la seva 
tasca sindical, la casa okupada del carrer 
Joan Baiget, i El Kasc, el centre social situat a 
les escales de Sant Llorenç. La manifestació 
va estar plena d'accions antiespeculatives i 


es van despenjar diverses pancartes, tant a la 
Catedral Nova com a la casa de Joan Baget, 
entre d'altres. Els i les manifestants van estar 
en tot moment controlades per la policia 
municipal i diverses furgonetes d'antiavalots 
dels mossos d'esquadra, que al final de la ma¬ 
nifestació van identificar un noi i el van por¬ 
tar a comissaria degut a que no portava els 
documents identificatius. Els mossos d'es¬ 
quadra, dins del seu talant repressiu i agres¬ 
siu, el van colpejar diverses vegades en plè 
carrer del casc antic, fent-li saltar una arreca- 
da i provocant-li diverses ferides i cops. 

Suport Ponent II 3/ 04 

Una de les accions al centre social tapiat al casc antic de Lleida. 


Protesta al Ple de Districte de Ciutat Vella 

Acte per denunciar la violència 
policial als fets de Ulla Robadors 

Ciutat Vella/ Barcelona.- Dimarts 2 de febrer es va convocar a 2/ 4 de 8 del vespre una con¬ 
centració a les portes del Districte de Ciutat Vella, amb idea d'entrar al Ple que s'estava ce¬ 
lebrant per denunciar la brutalitat emprada pels antiavalots de la Guàrdia Urbana, sempre a 
les ordres de l'Ajuntament de Barcelona, que van posar tant de zel en el desallotjament del 
bar Ciutat Vella dijous 26 de febrer. Aquesta era el darrer edifici de la illa Robadors que 
encara quedava en peu. Mentre una vintena de veïns i veïnes es concentraven a les portes 
del Districte, un grup de ]D persones va accedir a la Sala de Plens, van esperar fins que va 
arribar el torn de paraula de Xavier Casas i van desplegar una pancarta contra l'especulació 
urbanística al Raval i contra la impunitat policial. El regidor, sempre tan atent amb el seu 
públic, quan va considerar que ja n'hi havia prou, va suspendre el Ple i va fer venir uns indi¬ 
vidus de paisà (que per la mida havien de ser policies...) que van convidar de manera gens 
amable els i les assistents a desallotjar la sala per tal que les ciutadanes de debó poguessin 
continuar amb la seva ració de participació ciutadana. Contra-lnfos 9/ 3/ 04 



























Antimilitarisme 


Lluites laborals 


Lluites contra a. Patriarcat 


Rebuig a les empreses que patrocinen la guerra 

El 18 de març: boicot preventiu 


Barcelona.- El proper 18 de març es real¬ 
itzarà a nivell internacional el dia del boicot 
preventiu contra empreses beneficiades de 
la guerra a l'Iraq. A Catalunya el boicot es 
centrarà en La Caixa, perque aquesta entitat 
és un dels tretze bancs que configuren el 
consorci que gestionarà el Banc Comercial 
de l'Iraq. Aquest banc, de propietat extran- 
gera, serà finançat amb fons de l'O N U provi- 
nents del petroli iraquià i a la llarga serà un 
gran negoci perquè serà la institució encar¬ 
regada de finançar les importacions i les 
exportacions. Mentrestant La Caixa evident¬ 
ment no ha fet publicitat dels seus negocis 
amb Paul Bremer ni dels seus acords amb el 
govern espanyol. 

En comptes d'això, a les seves oficines s'hi 
pot trobarfulletons de "solidaritat amb el 
poble iraquià que pateix" i peticions per a fer 
donacions al compte corrent que la Caixa ha 


habilitat per a Intermón Oxfam. 

Per a denunciar això el proper dia 18 hi haurà 
accionsa Barcelona, Manresa i Sitges. A més 
d'això es recordarà que una de les raons de la 
crítica, oposició i indignació amb el Fòrum 
2004 és la seva vinculació amb l'Economia i la 
Política de la Guerra. Aquesta es concreta en: 
1 Un dels organitzadors del Fòrum 2004 és 
el mateix govern que va alentar la guerra a 
l'Iraq i que, actualment, està participant en 
la seva ocupació militar; 

2, El Fòrum Barcelona 2004, SA, en el seu 
moment, es va negar a declarar-se en contra 
de la guerra a l'Iraq; 

3. Empreses d'armament o vinculades direc¬ 
tament a l'Economia de Guerra, a canvi de 
netejar la seva imatge, patrocinen o financen 
aquest esdeveniment. 

M ira també: www.boicotpreventiu.org 
Boicot Preventiu +Contra-lnfos9/ 3/ 04 


Antiinsíitucional 


Els i les estudiants mostren el rebuig al feixisme 


Barcelona.- Membres de la Coordinadora 
d'Estudiants dels Països Catalans de la 
Universitat Pompeu Fabra van irrompre el 
passat 4 de març en un acte de les Noves 
Generacions del PP. Una trentena d'estudi¬ 
ants de la UPF, convocats per l'esquerra 
independentista, van entrar en un acte de 
les NNGG i van proferir lemes contra les 
polítiques del PP, especialment les adreça¬ 
des a l'educació. Van penjar pancartes i este¬ 
lades, i alhora van retirar una bandera 
espanyola que hi havia presidint l'acte. Al 
torn d'intervencions, els joves van fer una 
sèrie de preguntes que els ponents van 
haver de respondre amb evasives. 

Per altra banda, Fernando Savater va decli¬ 
naria unsdies participar en el «XI Encuentro 
de Escritores» celebrat el 8 de març i organ¬ 


itzat per Jose Maria Fernàndez, en i amb el 
nom del Departament de Romàniques de la 
URV. Els motius que va al·legar van ser que 
«un grupito de radicales, màs o menos estu¬ 
diantes, ha decidido tratar de impedir mi 
entrada en la facultad y boicotear mi inter- 
vención». La CEPC i Alternativa Estel han 
manifestat davant la suspensió de l'acte que 
aquest «respon a la voluntat de l'extrema 
dreta espanyola de criminalitzar els movi¬ 
ments socials i la societat catalana. 

El senyor Savater no té cap motiu per sentir- 
se amenaçat, els estudiants de la URV, els 
estudiants catalans respectem l'ús de lliber¬ 
tat d'expressió de tothom. I, per descomp¬ 
tat, hagués pogut donar la seva conferència 
amb total llibertat.» 

tel: 93.442.62.53 

«zitzania@sindominio.net» 


Butlletí setmanal 

Odntra-Infos 


Tots els divendres a les ]9:30h al districte de Sants 

Concentració perl'Hamsa 


La setmana de protestes culmina amb una multitudinària marxa a Madrid 

S'estén la lluita dels estibadors 


M anifestacions i accions en 
el dia de la dona treballadora 


Barcelona.- El passat dimecres 3 de març, els 
estibadors del port de Barcelona, van tallar 
per sorpresa la ronda Litoral durant més de 
dues hores provocant fins a dotze kilometres 
de cua. La acció que es va fer creuant dos 
camions, estaba enmarcada dinsde la jornada 
de vaga dels treballadors del port, que van 
secundar fins a les dues del migdia. Els trebal¬ 
ladors van fer la jornada de vaga en solidari¬ 
tat amb els seus companys de Gijón on ja ha 
començat l'externalització de la professió. 

La protesta no anunciada dels estibadors va 
provocar les ires de l'Ajuntament i va generar 
una polèmica dialèctica entre la corporació 
local i la Delegació del Govern a Catalunya, 
que va ser acusada per les autoritats munici¬ 
pals de passivitat davant del conflicte. 

El centre de control del trànsit metropolità 
va detectar a un quart de vuit la maniobra: 
dos camions van arribar a cada una de les 
calçades de la ronda Litoral i s'hi van entrav¬ 
essar. Els xofers van baixar dels tràilers i van 
marxar. La Guàrdia Urbana va destinar totes 
les patrulles de servei als districtes més 
propers a la ronda -Sant Martí, l'Eixample, 
Ciutat Vella i Sants-M ontjuïc- al dispositiu 
per redreçar la circulació a la ciutat, però no 
van poder evitar la formació de cues de fins 
a 12 quilòmetres a la ronda. 

El trànsit a la resta de la ciutat també va 


quedar sobresaturat, especialment a la Gran 
Via, el Paral·lel, la Zona Franca i els lateralsde 
la ronda. A les nou, uns 200 estibadors van 
tornar al punt on havien entravessat els 
camions i els xofers van retirar els tràilers 
quan ja hi havia grues dels bombers prepa¬ 
rades per arrossegar-los. La normalitat en la 
circulació no vatornarfinsalesdeudel matí. 
El regidor de Seguretat i Mobilitat, Jordi 
Hereu, va qualificar el tall de «greu irrespon¬ 
sabilitat» que l'Ajuntament «no pot tolerar». 
La mesura va ser, segons Hereu, «desmesura¬ 
da i inacceptable» i un «atemptat al dret a la 
mobilitat dels ciutadans». A més, es va 
mostrar segur que la protesta tindrà «un 
important cost social i econòmic». Com a 
conclusió, l'Ajuntament va anunciar que, «per 
ordre de l'alcalde, Joan Clos», els organ¬ 
itzadors de la manifestació sorpresa seran 
denunciats a la Policia Nacional, ja que els 
fets podrien ser un delicte contra la segure¬ 
tat del trànsit o un de desordres públics. 

Els estibadors del Port de Barcelona contin¬ 
uaran amb el calendari de mobilitzacions 
amb què denuncien «l'encobriment» del 
procés privatitzador als ports d'arreu de 
i'Estat, si no reben cap compromís en ferm 
de responsables del PSOE. 

Madrid.- Més de 5.000 estibadors vinguts de 
tot l'estat, van recórrer el passat divendres 5 


Barcelona.- El passat 8 de març, dia interna¬ 
cional de la dona treballadora es van cele¬ 
brar nombrosos actes, accions i manifesta¬ 
cions per a exigir la igualtat entre homes i 
dones. La manifestació de Barcelona a la que 
van participar unes 4.000 persones, es con¬ 
vocava sota el lema "Guerra, violència, pre- 
carietat... lesdonesdiem prou! Al final de la 
manifestació l’escriptora Isabel Clara Simó 
va llegir un manifest en què es denunciaven 
les diverses formes de violència exercides 
sobre les dones i es demanava una política 
de gènere consistent, el reconeixement dels 
drets de les dones immigrades i del dret a 
l'accés al treball en igualtat de condicions, 
D'altra banda el grup de dones Igual da igual 


de març els carrers de Madrid, la mani¬ 
festació va transcórrer en un ambient festiu i 
animat, enmig de llançaments de petards i 
crits contra el PP, la SEPI i Izar. Els manifes¬ 
tants van arribar fins la seu de la SEPI al car¬ 
rer Velàzquez amb López de Hoyos, i 
després de llegir un comunicat, la mani¬ 
festació es va dissoldre pacificament Quan 
la manifestació ja havia finalitzat, un grup 
d'antiavalots de la policia nacional va atacar 


va retre un homenatge a les dones assassi¬ 
nades per violència de gènere. Aprofitant 
aquest dia per a la campanya electoral, tots 
els partits polítics van organitzar actes dels 
seus candidats envoltats de dones, en que es 
prometien bàsicament treballar per la igual¬ 
tat laboral de dones i dones però evitant 
referir-se a altres reivindicacions concretes. 
Durant aquesta darrera setmana s'han pro¬ 
duït actes a nombrosos llocs. Les dones de 
l'Eskalera Karakola de Madrid van irrompre 
un acte de Ruiz Gallardón i Ana Botella, per 
a denunciar el "feminisme” institucional en 
contrast amb al silenciament a donar suport 
a experiències d'autoorganització de col- 
íectius de dones. Contra-lnfos 9/ 3/ 04 


a un grup de manifestants, el grup va ser 
retingut durant una mitja hora, i va ser vícti¬ 
ma de cops i registres. 

Aquesta manifestació va coincidir amb l'atu¬ 
rada de 24 hores als estibadors de tot l'estat 
Les noves movilitzacions son aturades i con¬ 
centracions de 3 hores els dies U, 24 i 31 de 
març, i aturades de 24 hores tots els caps de 
setmana de març i el primer del mes d'abril. 

Invasió d’Iraq: 

la massacre continua 


11.047 

MIUTARS IRAQUIANS ASSASSINATS 
DESDELPASSAT20 de març 

8600 

CIVILS IRAQUIANS ASSASSINATS DES DEL 20 DE MARÇ 


3164 

MIUTARS DE LA COAUCIÓ INVASORA FERITS 

651 

SOLDATS DE LA COAUCIÓ INVASORA MORTS 
PER FOC DE LA RESISTÈNCIA SUÏCIDI 0 ACCIDSNT 

(6 durant l'última setmana) 


Dimecres 10 de març a les 19h al Consulat Mexicà 

Plantem cara a la pobresa i 
precarietat de milers d'obreres 

Passeig de la Bonanova 55, Barcelona 


Dimarts 16 de març a les 8:30 del matí 

Defensem Al ibei 

Carrer Alibei 100, Metro Marina, BCN 


rs^L'oratge de la setmana vinent 


Dimecres D Divendres 12 Diumenge 1 Dimarts 16 



Els propers dies tornaran les pluges. El dimecres hi haurà alguns ruixats localment forts i una baixada de 
temperatures que no durarà massa. A partir de dijous pugen les temperatures però tornen les pluges diven¬ 
dres a la tarda i dissabte. El dilluns al matí tornarà a ploure però tornant el sol a partir de dimarts al matí. 

























































